***Cocoon*** er en amerikansk sciencefiction og eventyrfilm fra 1985 regissert av Ron Howard. Hovedrollene spilles av Don Ameche, Wilford Brimley, Hume Cronyn, Brian Dennehy, Jack Gilford og Steve Guttenberg.

*Cocoon* ble forholdsvis godt mottatt av kritikerne og ble en av de mest besøkte filmene på amerikanske kinoer i 1985. Den ble tildelt to Oscar-priser (for beste visuelle effekter og beste mannlige birolle, Don Ameche). Regissør Howard vant en Saturn Award for regien, samt en pris ved Filmfestivalen i Venezia.

Den ble i 1988 etterfulgt av den mindre suksessfulle *Cocoon II - Hjemkomsten*.

Handling
--------

For 10 000 år siden besøkte noen vennligsinnede fremmede vesener jorden og lagde en utpost der, nærmere bestemt på den sagnomsuste øya Atlantis. Atlantis synker imidlertid til bunns og de fremmede tvinges til å dra tilbake til sin hjemplanet Antarera. 20 stykker av dem må imidlertid være tilbake slik at resten får nok kraft til å reise hjem. 

Etter 10 000 år (i 1985) kommer de fremmede tilbake (i menneskelige skikkelser) for å hente de etterlatte. Disse hentes opp fra havbunnen i kokonger og oppbevares i et badebasseng som de for anledningen leier. Bassenget ligger like ved et aldershjem og noen av hjemmets gamle bruker det i smug. Etterhvert oppdager noen av de gamle de at de får ny livskraft etter å ha badet der.

Om filmen
---------

Filmen ble innspilt fra august til desember 1984. Innspillingsteder var Florida og Bahamas.

Filmkritikerne
*Cocoon* ble godt mottatt av anmelderne, noe som gjenspeiles ved at den har fått så mye som 78% på Rotten Tomatoes.

VGs anmelder gav den terningkast fire og mente at den stort sett var bra, men at den ble litt for sentimental på slutten. Dagbladets anmelder gav den terningkast fire. Aftenpostens anmelder skrev at: «*"Cocoon - dypets hemmelighet" avslører seg som et trivelig, men ikke akkurat brådypt amerikansk folkeeventyr*».

Det norske nettstedet CINERAMA gav den terningkast fire i 2003. Anmelderen skrev følgende: «*Dette er en litt annerledes sci-fi-film hvor man i tillegg til de vanlige ingrediensene har med litt varme følelser og kjærlighet. Den er underholdende og litt spennende, men den når allikevel ikke opp til de helt store høyder. Som en direkte konsekvens av det får den middelmådige filmen karakteren fire og det er synd for konseptet er riktig bra*».

Publikum
Den ble en stor publikumssuksess i USA, hvor den innbrakte $76 millioner. Den havnet dermed på en sjetteplass over de meste innbringende filmene i USA i 1985.

Rollebesetning
--------------

|  |  |
| --- | --- |
| * Don Ameche : Arthur Selwyn (eldre mann)
* Wilford Brimley : Benjamin Luckett (eldre mann)
* Hume Cronyn : Joseph Finley (eldre mann)
* Brian Dennehy : Walter (fra planeten Antarea)
* Jack Gilford : Bernard Lefkowitz (eldre mann)
* Steve Guttenberg : Jack Bonner
* Maureen Stapleton : Marilyn Luckett
* Jessica Tandy : Alma Finley
 | * Gwen Verdon : Bess McCarthy
* Herta Ware : Rosie Lefkowitz
* Tahnee Welch : Kitty
* Barret Oliver : David
* Linda Harrison : Susan
* Tyrone Power Jr. : Pillsbury
* Clint Howard : John Dexter
 |

Referanser
----------

1. 1 2  Rotten Tomatoes - Cocoon (16.8.2010)
2. 1 2  BoxofficeMojo - Cocoon
3. ↑
4. ↑
5. ↑  VG - For mye kliss fra verdensrommet (4.10.1985, s.43)
6. ↑  Dagbladet - film (9.4.2000)
7. ↑  Aftenposten morgen - Pensjonister får ungdomskraften igjen ( 04.10.1985 - Side: 5)
8. ↑  «CINERAMA – Cocoon (25.02.03)». Arkivert fra originalen 20. april 2010. Besøkt 17. august 2010.

Eksterne lenker
---------------

* (en) *Cocoon – Dypets hemmelighet* på Internet Movie Database Rediger på Wikidata

* (no) *Cocoon – Dypets hemmelighet* hos Filmfront Rediger på Wikidata

* (sv) *Cocoon – Dypets hemmelighet* i Svensk Filmdatabas Rediger på Wikidata

* (da) *Cocoon – Dypets hemmelighet* i Danmark Nationale Filminstitut Rediger på Wikidata

* (en) *Cocoon – Dypets hemmelighet* på AllMovie Rediger på Wikidata

* (fr) *Cocoon – Dypets hemmelighet* på Allociné Rediger på Wikidata

* (nl) *Cocoon – Dypets hemmelighet* på MovieMeter Rediger på Wikidata

* (en) *Cocoon – Dypets hemmelighet* på Turner Classic Movies Rediger på Wikidata

* (en) *Cocoon – Dypets hemmelighet* på American Film Institute Rediger på Wikidata

* (en) *Cocoon – Dypets hemmelighet* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica
 |